อากาศหนาวมาไม่ทันจุใจ ก็กำลังจะเข้าสู่ฤดูใหม่ซะแล้ว ถ้าเป็นเมืองนอก ตอนนี้ก็กำลังเตรียมต้อนรับฤดูใบไม้ผลิกันแล้วล่ะค่ะคุณขา แต่ทว่าถ้าเป็นเมืองไทยอากาศก็จะเข้าสู่ฤดูร้อนไปโดยปริยาย ซึ่งแน่นอนอากาศเปลี่ยน ฤดูเปลี่ยน แฟชั่นก็เปลี่ยน แล้วเทรนด์ที่มาแรงต้อนรับ ฤดูใบไม้ผลิ และฤดูร้อนจะเป็นเทรนด์ไหนกัน...
พออากาศเริ่มร้อน กางเกงขาสั้นก็จะถูกดึงมาเป็นตัวเลือกทันที เพราะขึ้นชื่อเรื่อง ใส่สบาย แต่เพื่อเพิ่มความเก๋ไก๋ ให้สามารถเดินเฉิดฉายได้ บรรดาCeleb ทั้งหลายทั่วโลก จึงจับเอากางเกงขาสั้น มาMatching กับเสื้อสูท ให้ดูดี มีคลาสขึ้น จนกลายเป็น เทรนด์Shorts Suit แห่งฤดูใบไม้ผลิ
มาถึงตอนนี้ หลายคนเริ่มคันไม้คันมือ อยากจะจับตัวเองแต่งชุด Shorts Suit ไปเดินเฉิดฉายอย่างCeleb บ้างแล้วสิท่า แต่เชื่อว่าหลายคนยังนึกภาพไม่ออก นั้นเราไปดูกันก่อนว่า ระหว่าง เซเลบ hollywood กับ เซเลบ Thai ใครจะแต่ง Short Suit แล้วโดดเด้งไปกว่ากัน
พูดถึงCeleb ในแฟชั่น Shorts Suit นี้ เราขอจับสองสาวนี้มาปะทะกัน
คนแรกเป็นเจ้าของBloger Fashion ชื่อดัง นามว่าArielle Nachmani ส่วนอีกคนหนึ่ง คือวีเจสาวสวย หุ่นเซ็กซี่คนไทย ที่เรารู้จักกันดี วุ้นเส้น วิริฒิพา แย้มนาม ถ้าพูดถึงลวดลายและสีสันของชุดแล้วล่ะก็ สาวArielle เจ้าแม่แฟชั่นคะแนนนำมาเลยค่ะ ทุกองค์ประกอบไม่ว่าจะเสื้อกางเกงนั้นเก๋ไก๋ มีสไตล์ เข้ากันได้ลงตัว แต่ถ้าพูดถึงการแมทช์ได้อย่างลงตัว สวย เซ็กซี่ แล้วล่ะก็ สาววุ้นเส้นได้ใจไปเต็มๆ เพราะดูสวยสบายตา ใช้เสื้อตัวในเป็นเกาะอก โชว์ส่วนเว้าของเอวและบั้นท้าย เผยความเซ็กซี่เล็กๆ ตรงนี้สาว Arielle อาจจะต้องยอมให้ แต่จะบอกว่าการแต่งของทั้งสองสาวนี้ สไตล์ค่อนข้างที่จะมีเอกลักษณ์พอตัว คนนึงออกไปทางดูดี มีสไตล์ เก๋ไก๋ ส่วนอีกคนนึงออกไปทางสวย แมทช์กำลังพอดี เซ็กซี่เล็กๆ ซึ่งถ้าเกิดคุณผู้อ่านอยากจะตามเทรนด์บ้าง ก็เลือกตามสไตล์ที่ชอบได้เลยค่ะ รับรองว่าสวย ทั้งคู่
เมื่อแต่งแบบ Celeb 1. เสื้อเลือกแบบไหน การเลือกสูท นั้นเลือกไม่อยากนัก เพราะสิ่งสำคัญอยู่ที่สี และลวดลาย ให้แมทช์อย่างลงตัวกับกางเกง ส่วนขนาดก็ให้เลือกแบบพอดีตัว แต่ต้องไม่ฟิต ไม่งั้นจะเห็นความตึงเปรี้ยะของผ้า แล้วจะดูไม่สวย แต่ข้อที่ต้องระวังอย่างหนึ่งคือ ถ้าจะใส่ช้อปปิ้ง เดินเที่ยว ควรเลือกแบบไม่เป็นทางการเกินไป ให้มีลวดลาย มีสีสัน เพื่อที่เวลาเดินเฉิดฉาย จะได้ดูไม่แก่เกินวัยนะคะ
ดูเหมือนว่ากางเกงคือสิ่งที่เป็นกังวลของสาวๆ อยู่มากพอสมควร โดยเฉพาะสาวๆ จ้ำม่ำ ท่อนขามีเนื้อมีหนังอวบอึ๋ม เพราะสาวๆเหล่านี้มักกังวลว่านุ่งสั้นแล้วจะดูน่าเกลียดไหม ถ้าขาไม่เรียวอย่างCeleb ซึ่งเราคอนเฟิร์มว่า ใส่ได้ แต่มีทริคในการเลือกกางเกงเล็กน้อยสำหรับสาวๆทุกไซส์ค่ะ - เลือกความยาวกางเกงให้คลุมส่วนต้นขาที่กว้างที่สุด เพื่อจะได้ไม่ดูขาใหญ่เกินไป
จะตามเทรนด์Celeb ไม่ใช่เรื่องที่น่ากังวลเลยค่ะ สำหรับคนธรรมดาอย่างเราที่ไม่ได้มีเรือนร่างเพอร์เฟ็คอย่างบรรดาเซเลป เพราะเราสามารถเลือกตามเทรนด์ โดยเลือกที่แบบของเสื้อผ้าที่เหมาะกับเราได้ และที่สำคัญความมั่นใจต้องมาเป็นอันดับหนึ่ง
ขอบคุณภาพและข้อมูลต่างๆ จากShibuya19 ประตูน้ำจัดทำโดย emaginfo.com(ติดต่อขอใช้บทความที่ฝ่ายการตลาด โทร 02-721-6411,086-367-0920)
Last Update : 18 กุมภาพันธ์ 2557 10:13:13 น.
วนมาถึงแล้วกับเดือนแห่งความรัก เดือนหวานซึ้งของคนมีคู่ แล้วก็เป็นเดือนแห่งความหวังของคนโสดที่จะได้สละโสดเสียที เชื่อว่า14 กุมภา วันวาเลนไทน์นี้ หลายๆ คนมีนัดเดตกับคนพิเศษแน่ ๆ แล้วสาวๆ รู้ไหมว่า การแต่งกายในวันออกเดต โดยเฉพาะเดตแรก สำคัญแค่ไหน?
เพราะอย่างนั้น เราก็เลยไปหาคำตอบเรื่องการแต่งตัวให้กับสาวๆ โดยการถามหนุ่มๆ จำนวน 50 คน ผ่านแบบสอบถามออนไลน์ และตระเวณถามตามย่านช้อปปิ้ง Shibuya19 ประตูน้ำ โดยมีคำถามว่า
"ในวันที่นัดสาวมาออกเดต สไตล์การแต่งตัวแบบไหนของสาวๆ ที่คุณ Say No! ทันที "
และ 3 อันดับการแต่งกายที่หนุ่มๆ ส่วนใหญ่ไม่ชอบมากที่สุด ก็คือ�
อันดับ 1 หนุ่มๆ 40%ไม่ชอบสาวแต่งตัวสีสันแสบตา มาออกเดต
แม้ความมั่นใจของสาวๆ จะเป็นสิ่งที่ทำให้พวกเธอดูสวยและดูดี แต่หนุ่มส่วนใหญ่ ก็บอกว่าถ้าสาวๆ ใส่ชุดสีสันจัดจ้านเกินไปมาออกเดต ก็ไม่ค่อยโอเคสักเท่าไร เพราะโดยทั่วไปของผู้ชายแล้วจะชอบอะไรที่เรียบๆ พื้นๆ เพราะฉะนั้นสำหรับการใส่ชุดที่มีสีสันมากจนเกินไปมาออกเดต ก็ไม่แปลกที่หนุ่มจะรู้สึกไม่โอเค บางคนก็ให้เหตุผลว่า อาจจะไม่เหมาะกับวันหวานๆ สักเท่าไร อยากเห็นแฟนในมุมหวานๆ บ้าง บางคนก็บอกอาจจะดูเยอะเกินไป แต่บางคนที่ชอบก็มี โดยก็ให้เหตุผลว่า ดูสดใสดี เหมาะกับใบหน้าที่มีรอยยิ้มของสาวๆ
เคล็ดลับสำหรับคนชอบสีสัน : อาจจะมิกซ์เอาเสื้อยืดสีขาว สีอ่อนๆ มาใส่กับกระโปรงที่สีสดๆ ก็ได้ เพื่อจะได้ดรอปสีที่มันฉูดฉาดลง ให้เบาตา
อันดับ 2 หนุ่มๆ 32% ไม่ชอบสาวแต่ง เสื้อยืด กางเกงยีนส์ มาออกเดต
ไม่แปลกเลยถ้าหนุ่มส่วนหนึ่ง จะไม่อยากเห็นสาวคนพิเศษ แต่งชุดมาออกเดต ด้วยเสื้อยืดกางเกงยีนส์ เพราะเจ้เองก็คิดว่า ไม่ควรนะคะไม่ควร เพราะโอกาสพิเศษ วันหวานๆ แห่งความรักทั้งที ก็ต้องมีอะไรพิเศษๆ สร้างความเซอร์ไพร้ส์ให้หนุ่มๆ ได้ตะลึงบ้าง
เคล็ดลับสำหรับคนชอบความเรียบง่าย : เปลี่ยนกางเกงยีนส์เป็นกระโปรง แล้วใส่รองเท้ามีส้นเล็กน้อย หาAccessory อยากกระเป๋า หรือสร้อย มาเพิ่มความเก๋ให้กับตัวเอง หรือทางที่ดี หาเดรสเรียบๆ สีสวยๆมาใส่เลยค่ะ รับรอง หนุ่มๆ ชอบ
อันดับ 3 หนุ่มๆ 16% ไม่ชอบสาวแต่งชุดเปรี้ยวจี๊ด มาออกเดต
สาวๆ หลายคนอาจสงสัยว่า ทำไมหนุ่มๆ ถึงไม่ชอบให้สาวคนพิเศษแต่งตัวเปรี้ยวจี๊ด โชว์เรียวขานิดๆ โชว์เอวหน่อย เหตุผลก็คือ หนุ่มๆ ชอบมอง แต่ไม่ชอบให้แฟนตัวเองถูกมองยังไงล่ะคะ ก็ต้องมีหวงกันบ้างล่ะค่ะ แล้วอีกเหตุผลหนึ่งก็คือ หนุ่มๆ หลายคนชอบเห็นมุมหวานๆ ในตัวสาวๆ มากกว่า แต่หนุ่มๆ ที่ชอบสาวเปรี้ยว มั่นก็มีนะคะ หนุ่มๆบอกว่าเป็นความชอบของสาวๆ เขาก็ตามใจค่ะ
เคล็ดลับสำหรับสาวเปรี้ยว : ให้หาเสื้อคลุมสีหวานมาสวมทับ หรือหาชุดที่สีหวาน หรือมีลายดอกไม้ หวานๆ เพื่อลดความเปรี้ยวจี๊ดลงเล็กน้อย ให้หนุ่มๆ ได้รู้สึกถึงความหวาน ที่ซ่อนอยู่ภายใน อยากที่ค้นหา
ทริคเลือกชุดให้เหมาะกับช่วงเวลาออกเดต สำหรับสาวๆ ที่ยังไม่รู้ว่าจะแต่งชุดไหนไปออกเดตกับหนุ่มๆ ดี เจ้ก็ใจดีมีแบบการแต่งตัวมาแนะนำค่ะ เป็นแนวหวานๆ สำหรับออกเดต 2 ช่วงเวลา ให้เหมาะกับบรรยากาศวันแห่งความรักค่ะ ถ้าหนุ่มนัดเดินเล่น ดูหนัง ช่วงกลางวัน : เลือกเป็นเสื้อสีหวานๆ หรือสีไม่ฉูดฉาดมากนัก ใส่กับกางเกง หรือกระโปรงตามแต่ความมั่นใจ รองเท้าเป็นรองเท้าผ้าใบ หรือรองเท้าแฟชั่นเปลือยเท้าทั่วไปตามแต่ชอบ
ถ้าหนุ่มๆ นัดดินเนอร์กลางคืน : ดินเนอร์ หรือการออกเดตยามค่ำคืนเป็นอะไรที่ต้องหวือหวาหน่อย เพราะฉะนั้น ให้เลือกชุดที่มีสีเข้ม ให้ดูน่าค้นหา หนุ่มๆเห็นจะดูรู้สึกถึงแรงดึงดูดสายตา ส่วน Accessory ให้เลือกที่มีสีสัน ไม่ให้กลืนไปกับชุด รองเท้าหาสีที่เข้ากันกับเสื้อผ้า เท่านี้หนุ่มต้องมองแบบไม่ละสายตาแน่ๆ
เสื้อผ้าเป็นส่วนหนึ่งที่สำคัญ ที่จะเสริมบุคลิกของเราให้ดูดี เป็นที่ต้องตาต้องใจ และที่สำคัญอย่าลืมนะคะสาวๆ ไม่ว่าเราจะแต่งชุดสไตล์ไหน ความมั่นใจ คือ สิ่งที่เราต้องมีเป็นอันดับต้นๆ ค่ะ
ขอขอบคุณภาพและข้อมูลจาก Shibuya19 ประตูน้ำจัดทำโดย emaginfo.com(
ติดต่อขอใช้บทความที่ฝ่ายการตลาด โทร 02-721-6411,086-367-0920)
Last Update : 18 กุมภาพันธ์ 2557 10:10:56 น.